  Майя Бывальцева Рио-де-Жанейроын Олимпи шудонъёсын медальёс утэм Россиысь спортсменъёслы BMW автомобильёс кузьмалозы. Со сярысь ивортэ ТАСС. Олипмиадалэн чемпионъёсыз BMW Х6 басьтозы, азвесь медаль утэмъёслы вручат BMW X5 кузьмалозы, бронза медален бертэмъёслы — BMW X3. Россилэн азьмуртэз Владимир Путин олимпиецъёсын 25-тӥ гудырикошконэ пумиськиз. Рио-де-Жанейроын ортчем Шудонъёсы Россилэн сборнойысьтыз ваньмыз спортсменъёс мыныны ӧз быгатэ ке но, командамы нимлыктэм зачётын ньылетӥ луиз. Асьме атлетъёс 56 медаль утӥзы: 19 зарни, 18 азвесь, но 19 бронза. Удмуртилэсь Олимпиадае мынӥзы гимнаст Давид Белявский, ыбылӥськись Дарья Вдовина, велогонщик Сергей Шилов но маунтинбайкер Антон Синцов. Тодэ вайытом, эшъёсыз дисквалификаци улэ шедемен сэрен Сергей Шилов ӵошатсконъёсы пыриськыны ӧз быгаты, Антон Синцов 12-тӥ инты басьтӥз, Дарья Вдовина 5-тӥ луиз. Гимнаст Давид Белявский кык медаль утӥз: бронза но азвесь. Тегъёс: Спорт ВладимирПутин Москва Олимпиада Удмуртия Россия  